KCE บวก 3% โบรกฯเชียร์ “ซื้อ” ชูเป้า 39.50 บ. คาดกำไรปีนี้โต 22% แตะ 2.3 พันลบ.
KCE บวก 3% โบรกฯเชียร์ "ซื้อ" ชูเป้า 39.50 บ. คาดกำไรปีนี้โต 22% แตะ 2.3 พันลบ. โดย ณ เวลา 15.20 น. อยู่ที่ 30.75 บาท บวก 0.75 บาท หรือ 2.50% สูงสุดที่ 31.25 บาท ต่ำสุดที่ 30 บาท ด้วยมูลค่าซื้อขาย 126.86 ล้านบาท 
12 ก.พ. 2562

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 15.20 น. อยู่ที่ 30.75 บาท บวก 0.75 บาท หรือ 2.50% สูงสุดที่ 31.25 บาท ต่ำสุดที่ 30 บาท ด้วยมูลค่าซื้อขาย 126.86 ล้านบาท

ด้าน บล.เคทีบี (ประเทศไทย) ระบุในบทวิเคราะห์ (1 ก.พ.) แนะนำ “ซื้อ” KCE ราคาเป้าหมาย 39.50 บาท/หุ้น โดยคาดกำไรสุทธิไตรมาส  4/61 ที่ 459 ล้านบาท (ลดลง 23% จากช่วงเดียวกันเมื่อปีก่อน, ลดลง 18% จากไตรมาสก่อน) ทำจุดต่ำสุดของปี เนื่องจากยอดขายซึ่งคาดว่าจะลดลงเหลือ 96 ล้านเหรียญฯ (ลดลง 6.4% จากช่วงเดียวกันเมื่อปีก่อน, ลดลง 13.8% จากไตรมาสก่อน) จากผลกระทบเรื่องมาตรฐานการตรวจสอบมลพิษสำหรับรถยนต์แบบใหม่ WLTP ทำให้ลูกค้าที่เป็นบริษัทรถยนต์ชะลอคำสั่งซื้อ PCB ไปตั้งแต่ช่วงปลายไตรมาส 3/61
โดยยังคงประมาณการกำไรปกติปี 2562 ที่ 2,286 ล้านบาท เติบโต 22% จากช่วงเดียวกันเมื่อปีก่อน ซึ่งยอดขาย PCB ในส่วนของอุตสาหกรรมรถยนต์ของ KCE ได้เริ่มกลับมาแล้ว โดยล่าสุดยอดขายรถยนต์เดือน ต.ค. – พ.ย.18 ยี่ห้อ Volkswagen ในยุโรปปรับตัวเพิ่มขึ้น 51% และ 20% MoM ตามลำดับ ทั้งนี้ ยังคงราคาเหมาะสมปี 2019 ที่ 39.50 บาท และปรับคำแนะนำขึ้นเป็น “ซื้อ” เดิม “ถือ”
ทั้งนี้ มีการปรับกำไรสุทธิปี 2561 ลงเล็กน้อย (1.5% จากประมาณการเดิม) เป็น 2,094 ล้านบาท (ลดลง 17.7% จากช่วงเดียวกันเมื่อปีก่อน) จากคาดกำไรสุทธิไตรมาส 4/61 อยู่ที่ 459 ล้านบาท ลดลง 23% จากช่วงเดียวกันเมื่อปีก่อน และ 18% จากไตรมาสก่อน ทำจุดต่ำสุดของปี เนื่องจากยอดขายซึ่งเราคาดว่าจะลดลงเหลือเพียง 96 ล้านเหรียญฯ (ลดลง 6.4% จากช่วงเดียวกันเมื่อปีก่อน, ลดลง 13.8% จากไตรมาสก่อน) จากผลกระทบเรื่องมาตรฐานการตรวจสอบมลพิษสำหรับรถยนต์แบบใหม่ WLTP (Worldwide Harmonised Light Vehicle Test Procedure) ซึ่งเริ่มมีผลบังคับใช้ไปเมื่อวันที่ 1 ก.ย.18 ทำให้ลูกค้าที่เป็นบริษัทรถยนต์ของ KCE ชะลอคำสั่งซื้อ PCB ไปตั้งแต่ช่วงปลายไตรมาส 3/61
อย่างไรก็ดี ยังคงประมาณการกำไรปกติปี 2562 ที่ 2,286 ล้านบาท เติบโต 22% จากช่วงเดียวกันเมื่อปีก่อน ซึ่งยอดขาย PCB ในส่วนของอุตสาหกรรมรถยนต์ของ KCE ได้เริ่มกลับมาแล้วจากไตรมาส 4/61 ที่ลดลงเหลือเพียง 60 – 70% ของยอดขายปกติ ปัจจุบันได้เพิ่มขึ้นมาเป็นเหลือ 90% ของระดับปกติ คาดว่าบริษัทรถยนต์ในยุโรปและอเมริกาเริ่มปรับตัวกับการใช้มาตรฐานแบบใหม่ได้แล้ว โดยล่าสุดยอดขายรถยนต์เดือน ต.ค. – พ.ย.18 ยี่ห้อ Volkswagen ในยุโรปปรับตัวเพิ่มขึ้น 51% และ 20% จากเดือนก่อน ตามลำดับ (คาด Volkswagen เป็นลูกค้าหลักของ KCE, กราฟซ้ายมือ) ส่วนยอดขายรถยนต์ในจีนที่ลดลง KCE มองว่าไม่มีผลกระทบ เพราะยอดขาย PCB ในจีนส่วนใหญ่เป็นอุปกรณ์ในรถยนต์ที่ส่งออกไปประกอบต่อยังต่างประเทศ
โดยยังคงให้ราคาเหมาะสมปี 2562 สำหรับ KCE ที่ 39.50 บาท (อิง Forward core PER เฉลี่ยย้อนหลัง 6 ปีย้อนหลังที่ 20.1 เท่า) โดยมองว่าราคาหุ้นที่ปรับตัวลงในช่วง 3 เดือนที่ผ่านมาได้สะท้อนผลประกอบการในไตรมาส 4/61 แล้ว และมองว่าผลประกอบการในไตรมาส 1/62 จะเริ่มฟื้นตัวขึ้นเป็นไตรมาสแรก จึงปรับคำแนะนำขึ้นเป็น “ซื้อ” จากเดิม “ถือ”
 